Α.Π. 3609





      Αθήνα,  15  Οκτωβρίου  2012
Προς


τους Ορκωτούς Ελεγκτές Λογιστές  

Το Εποπτικό Συμβούλιο του Σώματος Ορκωτών Ελεγκτών Λογιστών  κατά την υπ΄αριθ.  Ζ΄15/5/9.10.2012 συνεδρίασή του, αφού έλαβε υπόψη του τις διατάξεις του άρθρου 7 του π.δ. 226/1992, αποφάσισε ομόφωνα να καλέσει όλους τους Ορκωτούς Ελεγκτές Λογιστές που είναι εγγεγραμμένοι στο κατά το άρθρο 13 του π.δ. 226/1992 Μητρώο και δεν τελούν σε αναστολή ασκήσεως επαγγέλματος κατά το άρθρο 22 του ιδίου π.δ., στην Γενική Συνέλευση του Σώματος Ορκωτών Ελεγκτών Λογιστών, που θα γίνει την Παρασκευή 30 Νοεμβρίου 2012 και ώρα 15.30 στο ξενοδοχείο ΜΕΓΑΛΗ ΒΡΕΤΑΝΝΙΑ [Πλατεία Συντάγματος], με θέματα : 
Ημερήσιας Διάταξης
1. Υποβολή οικονομικών απολογισμών των "Λογαριασμών" Προνοίας, Επικουρικής Συνταξιοδότησης και Υγείας του Σ.Ο.Ε.Λ. για τη χρήση 2011 και των αντιστοίχων εκθέσεων ελέγχου των Ο.Ε.Λ. κ.κ Μήτσου Ευσταθίου, Φάκου Διονυσίου και Σούρμπη Δημητρίου καθώς και έγκριση αυτών. 

2. Έγκριση προϋπολογισμού των «Λογαριασμών» Προνοίας, Επικουρικής Συνταξιοδότησης και Υγείας, για το έτος 2012.
3. Ορισμός, βάσει των διατάξεων της παρ. 5 του άρθρου 7 του π.δ. 226/1992 των Ορκωτών Ελεγκτών Λογιστών για τον έλεγχο των οικονομικών καταστάσεων των "Λογαριασμών" Προνοίας, Επικουρικής Συνταξιοδότησης και Υγείας,  χρήσης 2012.
4. Διάφορα θέματα [ενημέρωση για θέματα που αφορούν στο ελεγκτικό επάγγελμα].
Αμέσως μετά θα ακολουθήσει Εκδήλωση με θέμα ΄Ποιοτικός Έλεγχος΄, στην οποία θα μιλήσουν εκπρόσωποι της Κυβέρνησης, του Σ.Ο.Ε.Λ. και της Ε.Λ.Τ.Ε.

